armvectores/hy_wikipedia_2023 huggingface dataset:
Զադոլգա (գյուղ, Կոզելշչինայի շրջան)

Զադոլգա (ուկրաիներեն՝ Задовга), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Զադոլգա գյուղում բնակվում էր 285 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
9:05

9:05, տեքստային քվեստ՝ մշակված Ադամ Կադրիի կողմից 2000 թվականին։ Սյուժեն պատմում է մի մարդու մասին, որը արթանանում և հեռախոսազանգ է ստանում աշխատանքի ներկայանալու պահանջով, ինչից հետո պատմությունը մի քանի ընթացք է ստանում։ Խաղը հաճախ օգտագործում են տեքստային քվեստների ժանրի հետ ծանոթացնելու համար, քանի որ այն ունի ոչ երկար տևողություն և պարզ է, ինչպես նաև օգտագործվում է անգլերեն ուսուցանողների դասընթացների ժամանակ։


== Խաղի ընթացքը ==
Խաղն օգտագործում է տեքստային ներմուծման համակարգը, որը թույլ է տալիս խաղացողին կառավարել իր կերպարի գործողությունները (օրինակ, «open door» հրահանգը հրամայում է հերոսին բացել դուռը)։ Ամբողջ խաղը բաղկացած է տեքստերից, այն անցնելու համար պահանջվում է գրեթե հինգ րոպե։


=== Սյուժե ===
Հերոսին արթնացնում է հեռախոսազանգը։ Նա վերցնում է հեռախոսը և լսում է, որ մի տղամարդ իրեն բղավում է, որ նա պետք է արագ լինի աշխատավայրում, եթե չի ցանկանում աշխատանքից ազատված լինել։ Հերոսն իրեն կարգի է բերում, փոխում հագուստը, ինչից հետո հայտնվում է մեքենայի մեջ։ Գրասենյակ ժամանելով՝ նա սկսում է աշխատել և ինչ-որ թերթիկ լրացնել։ Երբ նա գնում է հանձնելու այդ թերթիկը, ղեկավարը, որի ձայնը նա առավոտյան հեռախոսով լսել էր, հարցնում է նրան, թե նա ով է։ Խաղի վերջում լուրերի հաղորդավարը հայտարարում է, որ սպանություն է տեղի ունեցել. հարձակվողը թաքցրել է զոհի մարմինը մահճակալի տակ, ինչից հետո հագել է նրա հագուստը և փորձել է գնալ նրա աշխատավայր։ Մարդասպանը ճանաչվել է անմեղսագիտակ։
Հետագա անցումների ժամանակ խաղացողը կարող է նայել մահճակալի տակ և տեսնել մարմինը՝ սպանված հերոսի կողմից կամ փորձել թաքնվել մեքենայով գրասենյակ մեկնելու փոխարեն։


== Ծանոթագրություններ ==


== Արտաքին հղումներ ==
Խաղի ամբողջական տարբերակը պաշտոնական կայքում
Չեբարկուլի շրջան

Չեբարկուլի շրջան (ռուս.՝ Чебаркульский район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1935 թվականին։ Վարչական կենտրոնը՝ Չեբարկուլ։


== Աշխարհագրություն ==
Շրջանի տարածքի մակերեսը կազմում է 2879 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30240 մարդ։ Բնակչության խտությունը կազմում էր 10,5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արխանգելսկիե Բորկի

Արխանգելսկիե Բորկի (ռուս.՝ Архангельские Борки), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պալիևսկի գյուղական խորհուրդ (Յամոլսկի շրջան)

Պալիևսկի գյուղական խորհուրդ  (ուկրաիներեն՝ Паліївська сільська рада), Ուկրաինայի Սումիի մարզի Յամպոլսկի շրջանում։
2001 թվականի տվյալներով Պալիևսկի գյուղական խորհրդում բնակվում էր 610 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սուրբ Ծննդյան տաճար (Նիժնեկունդրյուչենսկայա)

Սուրբ Ծննդյան տաճար (ռուս.՝ Храм Рождества Христова), ուղղափառ տաճար Նիժնեկունդրյուչենսկայա գյուղում (Ուստ-Դոնեցկի շրջան, Ռոստովի մարզ, Ռուսաստան)։ Ենթարկվում է Մոսկվայի պատրիարքարանի Վոլգոդոնյան թեմին։ Կառուցվել է 1906 թվականին։ Որոշ տվյալներով` համարվում է ամենամեծ գյուղական ուղղափառ տաճարը Եվրոպայում։


== Պատմություն ==
Նիժնեկունդրյուչենսկայա ստանիցան Դոնի զորքի ողջ մարզում ամենահարուստներից մեկն էր։ XX դարի սկզբին այստեղ բնակվել է 7000 մարդ։
Սուրբ Ծննդյան տաճարը դարձել է գյուղում կառուցված երրորդ տաճարը։ Նրանից առաջ XVIII դարում կառուցվել էին երկու փայտե եկեղեցիներ։
Նոր տաճարը որոշել են կառուցել աղյուսից։ 1902 թվականին ճարտարապետ և գլխավոր շինարար Իվան Ռոդոմսկու ղեկավարությամբ սկսվեցին կառուցման աշխատանքները. սկզբում որոշվեց խփել 4000 հատ չորսմետրանոց ցից՝ հիմքի համար, և այդ աշխատատար գործը պահանջեց մեկ տարի։ Այնուամենայնիվ, ընդհանուր առմամբ, աշխատանքն ընթանում էր շատ արագ։ Դրան մասնակցում էր ստանիցայի գրեթե ամբողջ բնակչությունը։
1906 թվականի հոկտեմբերի 12-ին տաճարն օծվեց ավագ երեց Վասիլի Իլյինսկու կողմից։
1930-ական թվականներին իշխանությունները ձեռնարկել են եկեղեցին փակելու փորձեր, որոնք հանդիպել են տեղական բնակչության հակազդեցությանը։  1933 թվականին ժամանած ՆԳԺԿ-ի ջոկատը ցրել է նրա պաշտպաններին, որից հետո գյուղում հետևել են ձերբակալություններ։ Տաճարը փակվել է և կողոպտվել։ Զանգերն ուղարկվել են վերաձուլման։
Երկրորդ համաշխարհային պատերազմի տարիներին տաճարում վերսկսվել են եկեղեցական արարողությունները։ Սակայն արդեն 1961 թվականին տաճարը փակվել է երկրորդ անգամ, և նրա տարածքն օգտագործվել է որպես մարզադահլիճ, իսկ հետո այն վերածվել է կոլտնտեսական պահեստի։
1990 թվականին տաճարը կրկին բացվել է, նույն թվականին սկսվել են վերականգնման աշխատանքները, որոնք շարունակվել են մինչև 2008 թվականը։


== Նկարագրություն ==
Եկեղեցին ունի երեք խորան. գլխավորն օծվել է ի պատիվ Սուրբ Ծննդյան, հյուսիսայինը՝ Սուրբ Երրորդության, հարավայինը՝ Կազանի Աստվածածնի սրբապատկերի։
Շենքը զբաղեցնում է 940 քառակուսի մետր տարածք, պատերի բարձրությունը 56 մետր է, բարձրությունը գետնից մինչև խաչը՝ 76 մետր։
Պատերը և առաստաղը ներսից նկարազարդված չեն։


== Ծանոթագրություններ ==
Ադելֆիա

Ադելֆիա (իտալերեն՝ Adelfia), քաղաք Իտալիայում, գտնվում է Ապուլիա մարզի Բարի գավառում։
Բնակչությունը 16824 մարդ (2004 թվականի տվյալներով), բնակչության խտությունը 560 մարդ/կմ²։ Զբաղեցնում է 29 կմ² տարածք։ Փոստային ինդեքս՝ 70010։ Հեռախոսային կոդ՝ 00080։
Բնակչության հովանավոր համարվում է Սան Տրիֆոնը։ Ամեն տարի քաղաքի տոնը նշվում է նոյեմբերի 10-ին։


== Ժողովրդագրություն ==
Բնակչության աճը


== Արտաքին հղումներ ==
Քաղաքի պաշտոնական կայք (իտալ.)(չաշխատող հղում)


== Ծանոթագրություններ ==
Ալեսանդրո Պլիցարի

Ալեսանդրո Պլիցարի (իտալերեն՝ Alessandro Plizzari, մարտի 12, 2000(2000-03-12), Կրեմա, Կրեմոնա, Լոմբարդիա, Իտալիա), իտալացի պրոֆեսիոնալ ֆուտբոլիստ։ Ներկայումս Միլանից վարձավճարով հանդես է գալիս Լիվորնոյի կազմում։ Խաղում է դարպասապահի դիրքում։


== Ակումբային կարիերա ==


=== Միլան ===
Պլիցարին Միլանի ակադեմիայի սան է։ 2016 թվականի հուլիսին նա տեղափոխվեց ակումբի առաջին կազմ՝ դառնալով թիմի երրորդ դարպասապահը։ 2017 թվականի հուլիսի 4-ին Պլիցարին երկարաձգեց իր պայմանագիրը Միլանի հետ մինչև 2020 թվականը, ինչից հետո 1 տարվա վարձավճարով միացավ Տերնանային։ Իր պրոֆեսիոնալ դեբյուտը նշեց օգոստոսի 6-ին՝ Իտալիայի գավաթի Տրապանիի դեմ խաղում։ Առաջին հանդիպումը առաջնությունում անցկացրեց օգոստոսի 26-ին՝ Էմպոլիի դեմ խաղում։ 2017-18 մրցաշրջանում Պլիցարին անցկացրեց 20 հանդիպում՝ բաց թողելով 40 գնդակ և ընդամենը 1 խաղում պահելով իր դարպասը անառիկ, իսկ Տերնանան զբաղեցրեց վերջին հորիզոնականը Սերիա B-ում՝ դուրս մնալով առաջնությունից։
2019 թվականի ապրիլի 30-ին Պլիցարին երկարաձգեց իր պայմանագիրը Միլանի հետ մինչև 2023 թվականը։ Օգոստոսի 1-ին նա 1 տարվա վարձավճարով միացավ Լիվորնոյին։


== Միջազգային կարիերա ==
Պլիցարին ներկայացրել է Իտալիան տարբեր տարիքային երիտասարդական հավաքականներում։ Մինչև 17 տարեկանների հավաքականի կազմում նա 2016 թվականին մասնակցեց Եվրոպայի առաջնությանը՝ անցկացնելով 3 հանդիպում, իսկ Իտալիան դուրս մնաց խմբային փուլից։ 2017 թվականին Պլիցարին մասնացկեց աշխարհի Մ20 առաջնությանը որպես թիմի երկրորդ դարպասապահ՝ խաղադաշտ դուրս գալով միայն 3-րդ տեղի համար Ուրուգվայի դեմ խաղում։
2018 թվականին Պլիցարին Մ19 հավաքականի կազմում մասնակցեց Եվրոպայի առաջնությանը՝ անցկացնելով 5 հանդիպում և ընդգրկվելով առաջնության խորհրդանշական հավաքականում։ Իտալիան հասավ մրցաշարի եզրափակիչ, որտեղ հետխաղյա 11-մետրանոցների հարվածաշարում պարտվեց Պորտուգալիային։ 2019 թվականին մինչև 20 տարեկանների կազմում Պլիցարին մասնակցեց աշխարհի առաջնությանը՝ անցկացնելով 5 հանդիպում։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 29-ի դրությամբ


== Նվաճումներ ==


=== Միջազգային ===
ՈՒԵՖԱ Եվրոպայի Մ19 առաջնություն․ երկրորդ տեղ․ 2018


=== Անհատական ===
ՈՒԵՖԱ Եվրոպայի Մ19 առաջնության խորհրդանշական հավաքական․ 2018


== Ծանոթագրություններ ==


== Արտաքին հղումներ ==
Պլիցարիի պաշտոնական Ինստագրամի էջը
Պլիցարին transfermarkt-ում
Պլիցարին soccerbase.com-ում
Պլիցարին WhoScored.com կայքում
Պլիցարին ՈՒԵՖԱ-ի պաշտոնական կայքում
Պլիցարին ՖԻՖԱ-ի պաշտոնական կայքում Archived 2019-04-08 at the Wayback Machine.
Ժադանովկա (գյուղ, Զմիյովի շրջան)

Ժադանովկա (ուկրաիներեն՝ Жаданівка), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1685 թվականին։
2001 թվականի տվյալներով Ժադանովկա գյուղում բնակվում էր 50 մարդ։ Բնակավայրը զբաղեցնում է 0,155 կմ² տարածք։ Բնակչության խտությունը կազմում էր 322,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոյս

Նոյս (գերմ.՝ Neuss), քաղաք, որը գտնվում է Գերմանիայի արևմուտքում՝ Հյուսիսային Հռենոս-Վեսթֆալիա երկրամասում։ Համարվում է Հռենոս Նոյս մարզի կենտրոնը և ամենախոշոր քաղաքը։ Այն տեղակայված է հին և նոր առևտրական ուղիների խաչման վայրում։ Նոյսը Գերմանիայի ամենահին քաղաքներից է։


== Պատմություն ==
Նոյսը հիմնադրվել է մ․թ․ա․ 16 թվականին հռոմեցիների կողմից՝ որպես XIX լեգեոնի ճամբար։ Որոշ ժամանակ անց հռոմեական զորքերը, հին գերմանական ցեղերի ազդեցության ներքո, լքել են այս տարածքը։ IX դարում Եվրոպայի հյուսիսից դեպի հարավ տեղաշարժվել են վիկինգները։ Եվրոպացի շատ տարեգիրներ իրենց տարեգրությունների մեջ հիշատակել են վիկինգներին և հին գերմանական Նոյս քաղաքը։


== Տեսարժան վայրեր ==

Սուրբ Կվիրինուսի եկեղեցի,
Հարավային դարպասներ,
Արյունոտ աշտարակ,
«Սև նժույգ»՝ քաղաքի ամենահին պանդոկը, որը բացվել է 1604 թվականին։
Սուրբ Սեբաստյանի եկեղեցի,
Քրիստոսի եկեղեցի,
Գլոբուս թատրոն՝ Լոնդոնի հայտնի Գյոբուս թատրոնի կրկնօրինակը։


== Հայտնի անձիք ==
Էսթեր Յոնաս, վհուկ (մահապատժի է ենթարկվել 1635 թվականին)։


== Քույր քաղաքներ ==
 Պսկով, Ռուսաստան Շալոն ալ Շամպայն, Ֆրանսիա Սենթ Պոլ, ԱՄՆ Ռիեկա, Խորվաթիա Նևշեհիր, Թուրքիա Բոլու, Թուրքիա


== Պատկերասրահ ==

		
		
		


== Ծանոթագրություններ ==


== Գրականություն ==
Birgit Wilms «Neuss erleben». Discovering Neuss.


== Արտաքին հղումներ ==
https://web.archive.org/web/20110928045301/http://www.it.nrw.de/statistik/a/daten/amtlichebevoelkerungszahlen/index.htmlhttp://www.neuss.de/
Շիբաևների դաստակերտ

Շիբաևների դաստակերտ (ռուս.՝ Усадьба Шибаевых), դաստակերտ Մոսկվայում։ Հասցեն՝ Նովայա Բասմաննայա փողոց, տուն 22/2, շինություն 1։ Մշակութային ժառանգության դաշնային նշանակության օբյեկտ է (գրանցման համար` 7736925000)։


== Պատմություն ==
Դաստակերտային տունը թվագրվում է XVIII դարի 70-ական թվականներով։ Եռահարկ շենքն ունեցել է կամարակապ առաստաղներ առաջին հարկում, ճակատը զարդարված էր որմնասյուներից կազմված սյունաշարքով, իսկ առաջին հարկը կոպտատաշ քարից էր։ Կա վարկած, որ շենքը կառուցվել է իշխան Իվան Ալեքսեևիչ Բելոսելսկու պատվերով, որը փողոցի այս մասում դաստակերտի սեփականատեր էր։ XVIII դարի վերջին - XIX դարի սկզբին տան սեփականատերը եղել է կոլեգիալ ասեսորի այրի Մարֆա Յակովլևնա Կրոտկովան, որը նաև մերձմոսկովյան Մոլոդի կալվածքի սեփականատերն էր և հայտնի էր բարեգործությամբ։
1870-ական թվականներին դաստակերտը ձեռք է բերել առաջին գիլդիայի վաճառական և նավթարդյունաբերող Սիդոր Մարտինովիչ Շիբաևը։ Նոր սեփականատիրոջ օրոք տունը վերակառուցվել է ճարտարապետ Ալեքսանդր Ստեպանովիչ Կամինսկու նախագծով։ Գլխավոր ճակատը վերադեկորացվել է` կեղծռուսական ոճի դետալների օգտագործումով։ Երկրորդ հարկի պատուհաններին ավելացվել են երեսկալներ, որմնասյուների տեղը զբաղեցրել են կրկնակի կիսասյուները, որոնք զարդարել են նաև տան անկյունները։ Ճակատի ավարտ են դարձել ձևավոր ատտիկոսը և երկու անկյունային աշտարակիկները։ Ճակատի նոր մանրամասները կատարվել են թրծակավից և ներկվել տարբեր գույներով։
Շիբաևի այրու մահից հետո 1899 թվականին տունը ձեռք է բերել պետությունը, և նախկին դաստակերտը դարձել է Բասմանյան հիվանդանոցի բաժանմունք, որը գտնվում է ոչ հեռու (տուն 26)։
Խորհրդային տարիներին շենքն օգտագործվում էր վարչական կարիքների համար։ Ինչ-որ պահի ճակատները կորցրեցին իրենց բազմերանգությունը, սակայն այն վերականգնվեց վերանորոգումից հետո` 2016 թվականին։ Վերակառուցման ընթացքում տան ներսում վերականգնվել է գունային լուծումը, վերականգնվել են բուխարին, մանրահատակի նախշը և դռնատեղերի պատմական ձևերը։


== Պատկերասրահ ==

		
		


== Ծանոթագրություններ ==
Պոնյատի

Պոնյատի (ռուս.՝ Поняты), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխելսնոյկիրխեն

Միխելսնոյկիրխեն (գերմ.՝ Michelsneukirchen), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 1771 մարդ, տարածքը՝ 32,86 կմ2 (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 142։


== Ծանոթագրություններ ==


== Արտաքին հղումներ ==
Պաշտոնական կայք
Բրեյ (այլ կիրառումներ)

Բրեյ, կարող է վերաբերել՝

Բրեյ - քաղաք Իռլանդիայի Ուիքլոու կոմսության հյուսիսում
Բրեյ - համայնք Ֆրանսիայում, Պիկարդիա մարզի Էնա գավառում
Վենտսպիլսի շրջան

Վենտսպիլսի շրջան (լատիշ․՝ Ventspils novads), վարչատարածքային միավոր Լատվիայի կենտրոնական մասում, գտնվում է պատմական Կուրզեմե մարզում։ Երկրամասն ներառում է տասներկու շրջաններ և Պիլտենե քաղաքը։ Վենստպիլս քաղաքում է գտնվում վարչակազմի ինքնակառավարումը, որը ներառված է հանրապետական ենթակայության ներքո, իսկ քաղաքը գտնվում է երկրամասի եզրին։
Սահմանակից է՝ Դունդագայի, Տալսիի, Կուլդիգայի, Ալսունգայի, Պավիլոստայի շրջաններին։
2010 թվականի հունվարի 1-ի տվյալներով բնակչությունը կազմել է 11 252 մարդ ։ Տարածքի մակերեսը կազմում է 2.472 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Վենտսպիլսի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Տարածքային բաժանում ==
Քաղաք Պիլտենե (լատիշ․՝ Piltene)
Անցեսի շրջան (լատիշ․՝ Ances pagasts; կենտրոնը՝ Անցե)
Վարվեսի շրջան (լատիշ․՝ Vārves pagasts; կենտրոնը՝ Վենտավա)
Զիրույի շրջան (լատիշ․՝ Ziru pagasts; կենտրոնը՝  Զիրաս)
Զլեկույի շրջան (լատիշ․՝ Zlēku pagasts; կենտրոնը՝  Զլեսկաս)
Պիլտենեսի շրջան (լատիշ․՝ Piltenes pagasts; կենտրոնը՝  Պիլտենե)
Պոպեսի շրջան (լատիշ․՝ Popes pagasts; կենտրոնը՝ Պոպե)
Պուզեսի շրջան (լատիշ․՝ Puzes pagasts; կենտրոնը՝  Բլազմա)
Տարգալեսի շրջան (լատիշ․՝ Tārgales pagasts; կենտրոնը՝  Տարգալե)
Ուգալեսի շրջան (լատիշ․՝ Ugāles pagasts; կենտրոնը՝  Ուգալե)
Ուժավասի շրջան (լատիշ․՝ Užavas pagasts; կենտրոնը՝  Ուժավա)
Ուսմասի շրջան (լատիշ․՝ Usmas pagasts; կենտրոնը՝  Ուսմա)
Յուրկալնեսի շրջան (լատիշ․՝ Jūrkalnes pagasts; կենտրոնը՝ Յուրկալնե)


== Ծանոթագրություններ ==


== Արտաքին հղումներ ==
Վենտսպիլսի շրջանի պաշտոնական կայքը (լատիշերեն)
Մեցկյուլա (գյուղ, Մյառյամաա շրջան)

Անվան այլ կիրառումների համար տե՛ս՝ ՄեցկյուլաՄեցկյուլա (էստ․՝ Metsküla), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էլ Մասնոու

Էլ Մասնոու (իսպ.՝ El Masnou), մունիցիպալիտետ Իսպանիայում։ Մտնում է Բարսելոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Մարեսմե շրջանի կազմում։ Տարածքը զբաղեցնում է 3,44 կմ²։ Բնակչությունը՝ 22536 մարդ (2010 թվականի տվյալներով)։


== Հայտնի բնակիչներ ==
Ռիկի Ռուբիո – բասկետբոլ, խաղարկող պաշտպան, Իսպանիայի հավաքականի խաղացող։


== Արտաքին հղումներ ==
Պաշտոնական կայք
ՈՒԵՖԱ Չեմպիոնների Լիգա 1992–1993

Չեմպիոնների Լիգա 1992–93 Եվրոպական գավաթի 38-րդ մրցաշրջանն էր, որում հաղթեց Օլիմպիկը՝ եզրափակչում պարտության մատնելով Միլանին 1–0 հաշվով։ Այս տարում երկրորդ անգամ կիրառվեց խմբային փուլ, որում ներգրավված էին երկրորդ տուրի հաղթողները, որոնք բաժանվել էին երկու խմբի։ Խմբերի հաղթողները հանդիպեցին եզրափակիչում։ Այս տարի պայմանավորված ԽՍՀՄ-ի և Հարավսլավիայի կազմաքանդման հետ մրցաշարին մասնակցող թիմերի քանակը շեշտակիորեն աճեց, ինչպես նաև առաջին անգամ մրցաշարին հրավիրվեցին ակումբներ Իսրայելից և Ֆարերյան կղզիներից։
Եզրափակիչը կայացավ Մյունխենի Օլիմպիական մարզադաշտում 1993 թվականի մայիսի 26-ին, խաղը դիտում էին 64 400 հանդիսական։
Գործող չեմպիոն Բարսելոնան դուրս մնաց մրցաշարից երկրորդ փուլում, պարտվելով ԲԿՄԱ-ին։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1992–93 Եվրոպական գավաթ - արդյունքներ (արխիվ)
Բոլոր գոլ խփողները 1992–93 Եվրոպական գավաթի մրցաշարում (բացառությամբ նախնական շրջանը) protocols UEFA
Արքայական կապելլա (Լոնդոն)

Արքայական կապելլա (Լոնդոն) (անգլ.՝ Chapel Royal ), երգչախումբ բրիտանական պալատում։ Ծաղկման տարիներին (16-17-րդ դարերի երկրորդ կես) անգլիական ամենահեղինակավոր երգչախումբը և երաժշտության նախնական ուսուցման (տղաների) համար լավագույն դպրոցներից մեկը։


== Պատմություն ==
Հիմնադրվել է 1438 թվականին։ Ի սկզբանե թագավորական երգչախումբը սեփական շենք չուներ, բայց ներկայանում էր որպես շարժական երգիչների խումբ, որը ուղեկցում էր միապետին, իր բոլոր ճանապարհորդությունների ժամանակ։ 1594 թվականին Հակոբ Ա-ի հանձնարարությամբ երգչախումբը տեղավորվում է շոտլանդական Ստերլինգ ամրոցում։ 17-րդ դարում երգչախմբի նստավայրը գտնվում էր անմիջապես լոնդոնյան Ուայթհոլ պալատում։ Այն բանից հետո, երբ Ուայթհոլը տուժել է հրդեհից (1698 թվական), 1702 թվականին երգչախումբը տեղափոխվել է Փոլ-մոլ փողոցի վրա գտնվող Սենտ-Ջեյմսի պալատ, որտեղ գտնվում է մինչև այսօր։


== Գործունեություն ==
Կապելլան ծաղկունք ապրեց Եղիսաբեթի գահակալման տարիներին։ Այդ տարիներին երգչախմբի երգացանկում միայն հոգևոր երգեր էին ընդգրկված (աշխարհիկ երաժշտություն չէր կատարվում)։ Մինչև 1684 թվականը երգչախմբի դեկանը (անգլ.՝ Master of the Children) իրավունք ուներ ամբողջ երկրում փնտրել երաժշտական տվյալներով շնորհալի տղաներ և ստիպել ուսուցման (և հետագա ծառայության) անցնել Արքայական երգչախմբում։ Բացի դրանից մինչև 1626 թվականը տղաները պալատական թատերական ներկայացումներում (անգլ.՝ choirboy plays տես՝ Անտեմ) համատեղում էին դերասանների և երգիչների դերերը։ 18-րդ դարում նրանց որպես դիսկանտ ընդունում էին օպերային և խմբերգական ժանրի այլ երաժշտական կատարումների մասնակցելու համար։ Չարլզ II Ստյուարտի ժամանակներից Կապելլայի երգիչների ելույթը ուղեկցվում էր թագավորական լարային նվագախմբի նվագակցությամբ՝ երգեհոնով և այլ գործիքներով։ Թագավորական Կապելլայի դերը երգչախմբային երկրպագության մեջ էր։
Լավագույն տարիներին Կապելլայում աշխատել են ականավոր երաժիշտներ՝ Ջոն Շեպարդը, Թոմաս Թալիսը, Գեորգ Ֆրիդրիխ Հենդելը, Թոմաս Թոմկիսը, Հենրի Պյորսելը, Ուիլյամ Բյորդը, Օռլանդո Գիբոնսը։ Հենդելը նաև հեղինակում էր Արքայական կապելլայի համար։ Նա կրում էր «Composer of Musick of His Majesty's Chappel Royal» պատվավոր տիտղոսը (լինելով օտարերկրացի, Հենդելը իրավունք չուներ լինել Կապելլայի կանոնավոր անդամ)։
Ժամանակակից հաստատությունը կրում է «Արքայական կապելլա» (անգլ.՝ Chapels Royal) անվանումը, քանի որ հին Թագավորական կապելլայի հետ մեկտեղ ներառում է նաև թագուհու երգչախումբը (անգլ.՝ Queen's Chapel): Ժամանակակից երգչախմբի (համեստ) կազմում ընդգրկված են 6 պրոֆեսիոնալ երգիչներ և 10 տղա խմբերգիչ։


== Ծանոթագրություններ ==


== Արտաքին հղումներ ==
http://www.royal.gov.uk/TheRoyalResidences/TheChapelsRoyal/TheChapelsRoyal.aspx Chapels Royal
Կանտեմիրովկա (գետ)

Կանտեմիրովկա (ռուս.՝ Кантемировка), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Բոգուչարկա գետի աջ ափում՝ 86 կմ հեռավորության վրա։ Գետի երկարությունը 27 կմ է, ավազանի տարածքը 452 կմ2 է։ Կանտեմիրովկաի ակունքը գտնվում է Բուգարեվկա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010101212107000004638
Հիդրոլոգիական ուսումնասիրությունների կոդը - 107000463
Ավազանի կոդը - 05.01.01.012
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստղագիտական միավոր

Աստղագիտական միավոր (ա.մ., միջազգային նշանակումը՝ au, անգլերեն astronomical unit-ից), աստղագիտության մեջ տարածության չափման միավոր, հավասար է 149 597 870,691 կիլոմետրի։ Աստղագիտական միավորը մոտավորապես հավասար է Արեգակից Երկրի ունեցած միջին հեռավորությանը (այսինքն՝ Երկրի ուղեծրի միջին շառավղին)։
Հայաստանի Հանրապետության Նախագահի աշխատակազմի ղեկավար


== Հանրապետության Նախագահի աշխատակազմի ղեկավարներ ==
Արմեն Անդրանիկի Գևորգյան (03.10.2016-ներկա)
Վիգեն Ալեքսանդրի Սարգսյան (17.10.2011-03.10.2016)
Կարեն Սարգսի Կարապետյան (30.09.2008-09.09.2011)
Հովիկ Արգամի Աբրահամյան (22.04.2008 - 06.09.2008)
Արմեն Անդրանիկի Գևորգյան ( 02.2006 - 21.04.2008)
Արտաշես Սամվելի Թումանյան (20.05.2000 - 02.2006)
Սերժ Ազատի Սարգսյան (01.11.1999 - 20.05.2000)
Ալեքսան Մաքսիմի Հարությունյան (05.02.1998 - 30.10.1999)
Շահեն Լևոնի Կարամանուկյան (08.02.1996-05.02.1998)
Բերեզովոե (գյուղ, Դվուրեչենսկի շրջան)

Բերեզովոե (ուկրաիներեն՝ Березове), գյուղ Ուկրաինայի Խարկովի մարզի Դվուրեչենսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9013) Սանսատուրիո

(9013) Սանսատուրիո (անգլ.՝ Sansaturio), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,689358 ա. մ., առավելագույնը մոտենում է 1,9509 ա. մ. հեռավորության վրա և հեռանում 3,4278 ա. մ.։ Արեգակի շուրջ մեկ ամբողջական պտույտ է կատարում 1610,91 երկրային օրվա ընթացքում, իր ուղեծրով շարժվելով միջինում 0,223476 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9013) Սանսատուրիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոլումբուս (Օհայո)

Կոլումբուսը (անգլ.՝ Columbus, [Կոլամբես]), ԱՄՆ-ի Օհայո նահանգի վարչական կենտրոնը և բնակչության թվով այդ նահանգի ամենամեծ քաղաքը. 2018 թվականի տվյալներով բնակչության թվաքանակը եղել է 892,533։ Այդ ցուցանիշով Կոլումբուսն ԱՄՆ-ի քաղաքների շարքում գրավում է 14-րդ տեղը և համարվում է ամենաարագ աճող քաղաքներից մեկն այդ երկրում։ ԱՄՆ-ի նահանգների մայրաքաղաքների շարքում Կոլումբուսը բնակչության թվով երրորդն է՝  Արիզոնայի Ֆինիքսից և Տեխասի Օսթինից հետո, իսկ Միջին արևմուտքի բոլոր քաղաքների շարքում՝ երկրորդը՝ Չիկագոյից հետո։
Վարչական տեսակետից Կոլումբուսը ոչ միայն Օհայո նահանգի, այլ նաև նրա կազմի մեջ մտնող Ֆրանկլինի շրջանի կենտրոնն է։ Ամերիկան հայտնագործած Քրիստափոր Կոլումբոսի անունով կոչված քաղաքը  հիմնադրվել է 1812 թվականին և դրանից չորս տարի անց դարձել նահանգի մայրաքաղաք։
Առևտրական և արդյունաբերական խոշոր կենտրոն է, տրանսպորտային հանգույց։ Կա մետաղամշակման, մեքենաշինական, քիմիական, սննդի, պոլիգրաֆ արդյունաբերություն։


== Ծանոթագրություններ ==
Սան Վինչենցո Վալե Ռովետո

Սան Վինչենցո Վալե Ռովետո (իտալերեն՝ San Vincenzo Valle Roveto), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 2555 մարդ (2005 թվականի տվյալներով)։ Խտությունը՝ 58,91 մարդ/կմ²։ Տարածքը՝ 43,37 կմ²։ Փոստային ինդեքս` 67050։ Հեռախոսային կոդ` 0863։


== Ծանոթագրություններ ==
Ռուբեն Մելիք

Անվան այլ կիրառումների համար տե՛ս՝ Մելիք (այլ կիրառումներ)Ռուբեն Մելիք (Մելիք Մինասյանց, նոյեմբերի 14, 1921(1921-11-14), Փարիզի 18-րդ շրջան, Փարիզ - մայիսի 21, 2007(2007-05-21), Le Kremlin-Bicêtre), սփյուռքահայ անվանի ֆրանսագիր բանաստեղծ։


== Կենսագրություն ==
Ծնվել է Փարիզում, 1921 թվականին, Իրանից գաղթած հայ ընտանիքում։ Հայրը պարսկահայ է, մայրը՝ թիֆլիսահայ։ Մայրենի լեզուն սովորել է ընտանիքում։ Սովորել է Սորբոնի համալսարանում (1939-42)։ Երիտասարդ տարիքից գրել է ֆրանսերեն բանաստեղծություններ։ 1946 թվականին լույս է տեսել «Աշխարհի ակորդները» անդրանիկ ժողովածուն։ Այնուհետև հրատարակել է տասնհինգ ժողովածուներ, որոնցից առանձնանում են հատկապես «Մադամ Լորելեյ» (1949 թ.), «Քրիստափոր Կոլումբոս» (1952 թ.), «Լինչ» (1954 թ.), «Ուր արյուն է հոսել» (1955 թ.), «Միացյալ երգը» (1960, 1967 թթ., Ֆրանսիական ակադեմիայի Մեծ մրցանակ), «Մարմին, ինձնով կենդանի» (1976, ֆրանսիական գրողների մրցանակ), «Թափոր» (1984 թ.), տպագրել է «Հորիզոնի անցորդները», «Երջանկության օպերան», «Քարե պահակը» (1961, Ֆրանսիական ակադեմիայի ֆրանսերեն մրցանակ) և «Ստորգետնյա եղանակները» (1961) հատորները։
Ռուբեն Մելիքն արժանացել է մի շարք հեղինակավոր գրական մրցանակների, ինչպես օրինակ՝ «Միացյալ երգ» (երկրորդ ժողովածուն) գրքի համար 1967 թ. արժանացել է ֆրանսիական Ակադեմիայի Պիեր դը Ռընյե և Անտոնեն Արտո մրցանակներին։ 1976 թ. ստացել է Ֆրանսիայի գրողների միության մրցանակը։
1968 թվականին և հետագայում մի քանի անգամ եղել է Հայաստանում։ 1978 թվականին Երևանում Աբրահամ Ալիքյանի թարգմանությամբ լույս է տեսել նրա բանաստեղծությունների ընտրանին՝ «Մարմին, ինձնով կենդանի» խորագրով։ Գրքի ներածականում բանաստեղծը գրում է. «Ահա իմ պոեզիան, այս գրքի շնորհիվ, միավորվում է իմ բնաշխարհին, հայկական աշխարհին։ Իրականանում է երիտասարդական մեծ իղձերիցս մեկը՝ վերադառնալ հայրենի տուն, վաղ թե ուշ, այս կամ այն ձևով, վերադառնալ և իր տեղն ունենալ հարազատ օջախում»։ Հայ չափածո գրականությունից կատարել է թարգմանություններ, պատրաստել «Հայ պոեզիայի անթոլոգիան 5-րդ դարից մինչև մեր օրերը», որը լույս է ընծայել Փարիզում 1973 թ. («Էդիտոր ֆրանսեզ ռեունի»)։ 1986 թվականին Երևանում նրան շնորհվել է Մեսրոպ Մաշտոցի անվան մրցանակ։
Ռուբեն Մելիքը մահացել է Փարիզում 2007 թվականի մայիսի 21-ին։


== Ստեղծագործություններ ==
Ռուբեն Մելիքը, չնայած ապրել և ստեղծագործել է Փարիզում, մոտ է եղել վերջին երեսուն-քառասուն տարվա գրական նորություններին ու ավանգարդիստական շարժումներին, իր ստեղծագործական նախասիրություններով ավելի հակված է դեպի դասական բանաստեղծությունը, նկատվում է ֆրանսիական Պլեադի (16-րդ դար) և կլասիցիզմի ազդեցությունը։ Նրա պոեզիայում հայկական մոտիվներ չեն նկատվում, չնայած բանաստեղծը լիովին տիրապետում է հայերենին, մշտապես մոտիկ է եղել Սփյուռքի՝ մասնավորապես ֆրանսահայ մշակութային շրջանակներին և սերտ կապերի մեջ է եղել Հայաստանի բազմաթիվ գրողների ու մշակութային գործիչների հետ։


== Երկեր ==
Մարմին ինձնով կենդանի, Երևան, 1978։


== Հղում ==
Մահացավ բանաստեղծ Ռուբեն Մելիքը - Ազգ Օրաթերթ(չաշխատող հղում)


== Ծանոթագրություններ ==
Նիկոլաևսկի շրջան (Վոլգոգրադի մարզ)

Անվան այլ կիրառումների համար տե՛ս՝ Նիկոլաևսկի շրջան (այլ կիրառումներ)Նիկոլաևսկի շրջան (ռուս.՝ Николаевский муниципальный район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1928 թվականին։ Վարչական կենտրոնը՝ Նիկոլաևսկ։


== Աշխարհագրություն ==
Շրջանի տարածքի մակերեսը կազմում է 3440 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31434 մարդ։ Բնակչության խտությունը կազմում էր 9,14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պանագիա Խալկեոն

Պանագիա Խալկեոն (հուն․՝ Παναγία τῶν Χαλϰέων՝ մետաղագործների Աստվածամայր), խաչա-գմբեթային եկեղեցի՝ նվիրված Աստվածածնին Սալոնիկ քաղաքում։ 1998 թվականին վաղ քրիստոնեական և բյուզանդական հուշարձանների կազմում Սալոնիկը ներառվեց Համաշխարհային ժառանգության օբյեկտների ցանկում։


== Ստեղծման պատմություն ==
Եկեղեցու ստեղծման մասին պատմում է տաճարի արևմտյան գլխավոր դարպասների վրայի արձանագրությունը։ Այն հաղորդում է․ «Այս վայրը, որը նախկինում պղծվել էր, նվիրվել է Աստվածամոր տաճարին ամենահռչակավոր թագավորական աստիճանավորի և Լոնգոբարդիայի կառավարչի՝ Քրիստոֆորի, իր կնոջ՝ Մարիայի և երեխաների՝ Նիկիֆորի և Աննայի կողմից 6537 թվականին սեպտեմբերին՝ աշխարհի արարչագործությունից հետո»։ Նույն եկեղեցու արձանագրությունները հավելյալ հաղորդում են, որ եկեղեցին կառուցվել է Քրիստոֆորի կողմից, իր և հարազատների համար, «փրկության և մեղքերի թողության համար»։ Քրիստոֆորի շիրիմը գտնվում է տաճարի հյուսիսային պատի մոտ, մի փոքր դուրս ցցված նրանից։
Աշխարհի ստեղծումից հետո 6537 տարեթիվը համարժեք է 1028 թվականին (ըստ բյուզանդական ժամանակագրության) կամ 1044 թվականին (ըստ ալեքսանդրյան ժամանակագրության)։ Հետախույզները համարում են, որ եկեղեցու կառուցման առավել ճշգրիտ թվական է համարվում 1028 թվականը։ 
Եկեղեցին վերածվել է մզկիթի 1430 թվականին, և նրան տրվել է Կազանտզիլար դզամի անվանումը, քանի որ այն գտնվում էր պղնձի արհեստանոցների տարածաշրջանում։ Դրանից էլ գալիս է եկեղեցու այժմյան՝ Խալկեոն անվանումը։


== Ճարտարապետական առանձնահատկությունները ==

Եկեղեցին կառուցված է դեկորատիվ տպավորություն ստեղծող աղյուսից (մեծաքանակ սլաքաձև կամարները վանքը շրջապատում են ատամնավոր ժապավենները)։ Վանքը չունի պատկերասրահ, գմբեթը հենված է վանքի քառակուսաձև կենտրոնական հատվածի չորս սյուների վրա։ Խորանի հատավածը ունի երեք աբսիդ (զոհասեղան, խորան, ավանդատուն)։ Արևմտյան մասում վանքն ունի նավ, որը միանում է վանքի հիմնական մասին երեք դարպասներով։ Նավին մոտ է գտնվում ավելի ուշ կառուցված պատկերասրահը։
Մինչև 1934 թվականը եկեղեցին մինչև հորիզոնական քարային գոտին ծածկված էր հողով։ Պեղումներ կատարել է պրոֆեսոր Դիմիտրի Եվանգելիդիսը, ով վերականգնողական աշխատանքների սկզբում տաճարին տվեց իր նախասկզբնական տեսքը։


== Ներքին կահավորում ==
Տաճարում գտնվում են իր կառուցման ժամանակների վատ պահպանված ֆրեսկոներ։ Գմբեթը զարդարված է Հիսուսի Համբարձման ֆրեսկոյով․ Քրիստոսի պատկերի շուրջը տեղակայված է Աստվածածինը՝ շրջապատված երկու հրեշտակներով, ինչպես նաև տասներկու առաքյալներով։ Գմբեթի թմբուկի պատերից ներքև կան աստվածաշնչյան մարգարեների պատկերները՝ ձեռքերում թուղթ, որոնց վրա գրված են նրանց նախագուշակումները Հիսուս Քրիստոսի վերաբերյալ։
Խորանի հատվածը զարդարված է Խորհրդավոր ընթրիքի, Սուրբ Ծննդյան, Տյառնընդառաջի և Աստվածածնի վերափոխման տեսարանների ֆրեսկոներով։ Նավում հիմնական ֆրեսկո համարվում է Երկրորդ Գալստյան կոմպոզիցիան։
Ճարտարապետական զարդարանքներից պահպանվել են միայն գմբեթը պահող չորս սյուների խորաքանդակներով և խաչերով զարդարված խոյակները։


== Ծանոթագրություններ ==


== Արտաքին հղումներ ==
Министерство культуры Греции. Панагия Халкеон(անգլ.)
The church of the Panayia Chalkeon(անգլ.)
Лазарев В.Н. Фрески Салоник


== Գրականություն ==
Папахатзис Н. Памятники Салоник. ISBN 960-7964-05-5


== Նշումներ ==
Լուն Վոժ (Ներքին Օդեսայի վտակ)

Անվան այլ կիրառումների համար տե՛ս՝ Լուն Վոժ (այլ կիրառումներ) Լուն Վոժ  (ռուս.՝ Лун-Вож ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ստորին Օդես գետի ձախ ափից 25 կմ հեռավորության վրա։ Գետի երկարությունը կազմում է 40 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075939
Կոդը ըստ հիդրոլոգիական հետազոտության (ՌԴ) — 103007593
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գոմուր (գետակ)

Գոմուր, Արփա գետի  ձախակողմյան վտակը։


== Ծանոթագրություններ ==
(4351) Նոբուհիսա

(4351) Նոբուհիսա (անգլ.՝ Nobuhisa), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 28-ին Յոշիկանե Միզունոյի և Թոշիմասա Ֆուրութայի կողմից Կանիում։
Միջին հեռավորությունը Արեգակից կազմում է 2,852994 ա. մ., առավելագույնը մոտենում է 2,6611 ա. մ. հեռավորության վրա և հեռանում 3,0449 ա. մ.։ Արեգակի շուրջ մեկ ամբողջական պտույտ է կատարում 1760,15 երկրային օրվա ընթացքում, իր ուղեծրով շարժվելով միջինում 0,204528 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4351) Նոբուհիսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսանդրովսկի (Միլլերովսկի շրջան)

Անվան այլ կիրառումների համար տե՛ս՝ Ալեքսանդրովսկի (այլ կիրառումներ)Ալեքսանդրովսկի (ռուս.՝ Александровский), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տրենևսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Պորտովայա


== Արտաքին հղումներ ==
Ալեքսանդրովսկի (խուտոր)(ռուս.)
Ագաֆոնովո (գյուղ, Դանիլովսկի շրջան)

Ագաֆոնովո (ռուս.՝ Агафоново), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հյուսիսային Մակեդոնիայի Հանրապետության ֆուտբոլի ազգային հավաքական

Հյուսիսային Մակեդոնիայի ֆուտբոլի ազգային հավաքական (մակեդոներեն՝ Фудбалската репрезентација на Македонија), ներկայացնում է Հյուսիսային Մակեդոնիան ֆուտբոլի միջազգային մրցաշարերում և ընկերական հանդիպումներում։ Նախկինում եղել է Հարավսլավիայի ֆուտբոլի ազգային հավաքականի բաղկացուցիչ մաս։


== Ծանոթագրություններ ==


== Արտաքին հղումներ ==
Հյուսիսային Մակեդոնիայի ֆուտբոլի ֆեդերացիայի պաշտոնական կայք
Հյուսիսային Մակեդոնիայի ֆեդերացիայի էջը ՖԻՖԱ-ի կայքում Archived 2013-09-03 at the Wayback Machine.
Արևային սյուն

Լուսային (կամ արևային) սյունը հալոյի ամենահաճախ հանդիպող տեսակներից է։ Այն Մթնոլորտային երևույթ է, օպտիկական էֆեկտ, որն իրենից ներկայացնում է լույսի ուղղահայաց շերտաձող, ձգված Արևից՝ իր մայրամուտի կամ լուսաբացի ժամանակ։ Երևույթը առաջանում է տափակ կամ սյունաձև վեցանկյուն բյուրեղների համարյա հորիզոնական, զուգահեռ հարթ մակերևույթներով։ Օդում կախված հարթ բյուրեղներն առաջացնում են արևային սյուներ, եթե արևը գտնվում է հորիզոնի նկատմամբ 6 աստիճան բարձրության վրա, կամ էլ նրանից հետո և սյունանման, եթե արևը հորիզոնի նկատմամբ գտնվում է 20 աստիճան բարձրության վրա։ Բյուրեղները ձգտում են օդում ընկնելուց զբաղեցնել հորիզոնական դիրք, իսկ արևային սյան տեսքը կախված է դրանց փոխադարձ դիրքից։ Լուսային սյունն առաջանում է, երբ արևային լույսը արտացոլում է ամենափոքր սառցե բյուրեղների մակերևույթից, որոնք իրենցից ներկայացնում են օդում կախված վեցանկյունաձև հատված սառցե թիթեղներ կամ ձողեր։ Այդպիսի բյուրեղները ձևավորվում են բարձր փետրավոր, ավելի հաճախ փետրաշերտավոր ամպերում։ Ցածր ջերմաստիճանային պայմաններում, նման բյուրեղները կարող են առաջանալ նաև մթնոլորտի ավելի ցածր շերտերում, այդ պատճառով, լուսային սյուներն ավելի հաճախ հանդիպում են տարվա ցուրտ եղանակին։ Լուսային սյան կազմավորման ժամանակ լույսը արտացոլվում է սառցե շերտի վերևի կամ ներքևի մակերևույթից, կամ էլ սառցե ձողի անկյուններից ու ծայրերից։
Հազվագյուտ դեպքերում լուսային սյունը կարող է ուղեկցվել այսպես կոչված պարհելիումային շրջանակով։ Այն իրենից ներկայացնում է լուսավոր ուղի, որը երկնքում երևում է Արևի հետ նույն բարձրության վրա։ Բարենպաստ պայմաններում, այն կազմում է փակ շրջան, որն անցնում է Արևի և կեղծ Արևների շուրջը։
Լուսային սյուները երբեմն ձևավորվում են նաև Լուսնի, քաղաքային կրակների և լույսի այլ վառ աղբյուրների կողքին։ Սյուները, որոնք սկիզբ են առնում ներքևի մասուն տեղավորված լույսի աղբյուրներից, սովորաբար ավելի երկար են, քան արևային կամ լուսային սյուները։ Որքան մոտիկ է դիտորդը լուսային սյանը, այնքան փոր է թվում տարածության մեջ բյուրեղների դասավորվծությունը սյան արտաքին տեսքի վրա։
Նմանատիպ օպտիկական երևույթներն առաջանում են սառցե ասեղների ժամանակ, որը մթնոլորտային երևույթ է՝ սառցե մանր բյուրեղների պինդ մթնոլորտային տեղումների տեսքով՝ ցուրտ եղանակին, օդի ցածր շերտում կախված։ Ի տարբերություն լուսային սյուների (օպիտական էֆեկտ, որն առաջանում է վերևի տրոպոսֆերայում), սառցե ասեղները դասվում են մթնոլորտային տեղումների շարքին և նշվում օդերևութաբանական կայանների կողմից։


== Պատկերասրահ ==

		
		
		
		
		
		
		


== Տե՛ս նաև ==
Պարհելիում
Հալո
Մթնշաղային շողեր
Ալմաստային փոշի
Լուսափնջիկ


== Ծանոթագրություններ ==


== Արտաքին հղումներ ==
Pillars. Մթնոլորտային-օպտիկական երևույթներ։ Բացատ (10 էջեր) և շատ նկարներ։
Light Pillars: An Introduction to Sun Pillars and Related Phenomena. The Weather Doctor's Weather Eyes. Another nice explanation, all on one page
Fabulous frozen frames - Sydney Morning Herald. November 1, 2006
A Sun Pillar Over North Carolina. NASA Astronomy Picture of the Day, 15 December 2008
Քուրթլարի

Քուրթլարի (վրաց.՝ ქურთლარი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 330 մետր բարձրության վրա։ Շրջկենտրոն Մառնեուլից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1413 մարդ։


== Ծանոթագրություններ ==
Մարութա սարի ամպերը

Մարութա սարի ամպերը, Մուշեղ Գալշոյանի պատմվածքների շարքը, որ ընդգրկում է 20 պատմվածք։
Մարութա սարի ամպերը պատմվածաշարի ստեղծագործություններում պատկերված է Արևմտյան Հայաստանից Հայոց Մեծ Եղեռնի տարիներին գաղթած ու Արևելյան Հայաստանում։ Նրանց բոլորին միավորում է մեկ ընդհանուր ճակատագիր. գաղթից հետո նրանք հաստատվում են ու տուն կառուցում, սակայն տուն վերադառնալու հույսները չեն կտրում, կարոտում են իրենց երկիրը։
«Մարութա սարի ամպերը» շարքի երկու պատմվածք 1978 թվականին տպագրվել են «Դրուժբա նարոդով» ամսագրում։ Այդ ստեղծագործություններն արժանացել են տարվա լավագույն պատմվածքի մրցանակին։


== Պատմվածքների ցանկ ==
Էս հին ու նոր... էս մամռոտ օրեր...
Թուխ Մանուկ
Կանչը
Քեռի Թորոսը
Մամփրե արքան
Դավոն
Ներսեն
Ծովասարի Օհանը
Թաթոն
Աղորիք
Փողփուչ Մելոն
Ձեռնքաշ Հերոն
Գինարբ ծաղիկ
Պատրանք


=== Մամփրե արքան ===

«Մամփրե արքան» հեղինակի ամենահայտնի ստեղծագործություներից է, բազմիցս բեմադրվել է, և դրա հիման վրա նկարահանվել է ֆիլմ-ներկայացում։ Այն պատմում է Մամփրե պապի մասին, որը գաղթել է Արևմտյան Հայաստանից․ մանուկ հասակում նա սովորել է հայերեն այբուբենը վարժապետ Հարությունի դպրոցում, սակայն տառերը գրել սովորել չի հասցրել․ պատերազմ է եղել, իրենք գաղթել են, հետո նոր պատերազմ է եղել։ Եվ ութսունին մոտ տարիքում, տեսնելով, թե ինչպես է թոռնուհին տառերը սովորեցնում իր կրտսեր եղբորը, Մամփրեն որոշում է, որ ինքն էլ սովորի հայերեն տառերը։


=== Դավոն ===
Դավոն՝ պատմվածքի գլխավոր գործող անձը, սասունցի փախստական է։ Եղել է զորավար Անդրանիկի բանակում, նրա լավագույն զինվորներից մեկը։ Բայց երբեմն չի հնազանդվել նաև Զորավարին։ Ու մի անգամ Անդրանիկը նրան նույնիսկ մահվան է դատապարտել, բայց Դավոն մնացել է նույն համառ, իր սկզբունքներին հավատարիմ սասունցին։ Ու մեռնելու պահին նա հիշում է իր ամբողջ կյանքը, իր ընկերներին և շարունակում է իր վեճն աշխարհի ու մարդկանց հետ։


== Ծանոթագրություններ ==
Աբռուկա (գյուղ, Կաառմա շրջան)

Անվան այլ կիրառումների համար տե՛ս՝ Աբրուկա (այլ կիրառումներ)Աբռուկա (էստ․՝ Abruka), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Երեք պինգվին

«Երեք պինգվին» (ռուս.՝ «Три пингвина»), խորհրդային տիկնիկային մուլտֆիլմ, որ նկարահանվել է «Սոյուզմուլտֆիլմ» ստուդիայում 1961 թվականին Ալեքսեյ Լապտևի «Պիկը, Պակը և Պոկը» (ռուս.՝ «Пик, Пак, Пок») բանաստեղծության հիման վրա։


== Սյուժե ==
Երեք պինգվին՝ Պիկը, Պակն ու Պոկը, շատ համերաշխ ապրում են մեծ, կապույտ սառույցի հովանու ներքո՝ թափանցիկ տան մեջ։ Առավոտյան ընկերների ուրախ եռյակն զվարթ դուրս է գալիս բակ, մարմնամարզություն անում, լվացվում հալվող ջրի կաթիլներով, որ թափվում են սառցալեզվակներից։ Հետո ընկերները վերցնում են կարթերը, ուռկանը, դույլն ու երգելով գնում օվկիանոսից ձուկ որսալու։ Ինչ ասես, որ չի հանդիպում նրանց ճանապարհին. նրանք ստիպված են լինում բարձրանալ լեռը, հաղթել խորը անդունդներ, երբեմն հանդիպում են այնպիսի վայրէջքներ, որ պինգվիններն ցած են սահում, ընկնում ու վնասվածք ստանում, բայց նորից ոտքի են կանգնում ու շարունակում ճանապարհը։
Հավանաբար նրանք չէին կարողանա հաղթահարել այդ բոլոր փորձությունները, եթե չունենային հետևյալ կարգախոսը՝ «Ինքդ զոհվիր, բայց ընկերոջդ փրկիր»։ Այդ կարգախոսով էին ապրում պինգվիններն ու միշտ օգնում էին մեկը մյուսին, մխիթարում իրենք իրենց։ Հաջող ձկնորսությունից հետո երեք ընկերները հավասար բաժանում են որսը, ապա կուշտ ճաշում աղը դրած համեղ ձկով։ Բայց մի անգամ պինգվինները կուշտ ուտելուց հետո որոշում են ննջել ոչ մեծ սառցակտորի ներքո, բայց հանկարծ նկատում են մնացած մեկ ձուկ, և նրանցից ոչ մեկը չի ցանկանում այն կիսել ուրիշի հետ։ Արդյունքում պինգվինները վիճում են և բաժանվում ընդմիշտ։


== Նկարահանող խումբ ==
Ստեղծողների ցանկը կազմվել է ըստ մուլտֆիլմի տիտրերի։


== Վերաթողարկում DV-ով ==
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում. 

«Թռչնակներ» (ռուս.՝ «Птички»), Սոյուզմուլտֆիլմ, տեղայնացնող՝ «Союз», սկավառակում ընդգրկված մուլտֆիլմեր՝ «Պինգվիններ» (1968), «Երեք պինգվին» (1961), «Խածկտիկ» (1983), «Սա ի՞նչ թռչուն է» (1955), «Բազեի երգը» (1967), «Շվիկի ու թռչնակի մասին» (1977), «Կամ թռչուն է, կամ էլ գազան» (1984), «Սիրահարկոտ ագռավը» (1988), «Աքաղաղն ու ներկերը» (1964)։


== Ծանոթագրություններ ==


== Գրականություն ==
Борис Воронов Три пингвина. — М.: Всесоюзное бюро пропаганды киноискусства, 1974. — 18 с. — (Фильм-сказка). — 300 000 экз. . Книга по мультфильму. Художники В. Данилевич, А. Курицын.
Алексей Лаптев Пик, Пак, Пок. — Мелик-Пашаев, 2014. — 48 с. — (Развитие общих способностей). — ISBN 978-5-9039-7913-4
Ելակով տորթ

Ելակով տորթ, հրուշակ, որտեղ ելակը հանդիսանում է հիմնական բաղադրիչ։ Ելակները կարող են օգտագործվել տորթի հեղուկ խմորի մեջ, տորթի վրա և տորթը զարդարելու համար։ Որոշ տորթեր մատուցում են սառեցված կամ մասամբ սառեցված վիճակում, երբեմն՝ որպես Սուրբ Վալենտինի օրվա ուտեստ։ Ֆիլիպինների Լա Տրինիդադ քաղաքում անցկացվող ելակի փառատոնի ժամանակ, որպես միջոցառման մաս, մատուցվում է ելակով տորթ։


== Ակնարկ ==
Ելակով տորթերը կարող են պատրաստվել հեղուկ խմորի մեջ ելակով օգտագործելով, ելակները տորթի վրա շարելով, շերտավոր տորթերի շերտերի միջև ելակները դասավորելով կամ ցանկացած այլ համադրությամբ։ Ոմանք ելակը խառնում են գլազուրի հետ։ Կարելի է օգտագործել թարմ կամ սառեցված ելակ, երբեմն՝ ելակի համով ժելատին, որը հեղուկ խմորի հետ խառնելիս տոթին տալիս է վարդագույն երանգ։ Որոշ ելակով տորթերի մեջ օգտագործում են ելակով խավարտ։ Ելակով տորթը կարող է պատրաստվել որպես գլյուտենազուրկ ուտեստ։
Տորթի որոշ տեսակներ մատուցվում են հով վիճակում, իսկ որոշները սառեցվում են և հետո մատուցվում։ Երբեմն տորթի հեղուկ խմորի մեջ կամ տորթի վրա օգտագործվում է ռիկոտտա պանիր։ Ելակի տորթը երբեմն պատրաստվում է պատրաստի տորթի հենքի վրա, որի հեղուկ խմորի մեջ կամ տորթի վերևում ավելացնում են լրացուցիչ բաղադրիչներ։ Երբեմն պատրաստվում և մատուցվում է որպես Սուրբ Վալենտինի օրվա ուտեստ։


== Պատկերասրահ ==

		
		
		
		
		


== Ֆիլիպիններ ==


=== Լա Տրինիդադ, Բենգեթի ելակի փառատոն ===
2004 թվականի մարտի 20-ին Ֆիլիպինների Բենգեթ նահանգի Լա Տրինիդադ քաղաքում կայացած ելակի փառատոնի ժամանակ պատրաստվել է աշխարհի ամենամեծ ելակով տորթը և գրանցվել Գինեսի ռեկորդների գրքում։ Տորթի պատրաստմանը մասնակցել են մի քանի խոհարարներ և այն կշռել է 9,622.23 կգ։
2015 թվականի մարտին Լա Տրինիդադի Ելակի փառատոնում, որպես միջոցառման մաս, մատուցվել է 6000 կտոր ելակով տորթ։ Տորթի կտորները պտրաստվել են թարմ ելակից։ Միջոցառմանը մատուցվող լրացուցիչ ուտեստներից էին ելակի քափքեյքը, ելակի կուստինան (շոգեխաշած բրնձով տորթ) և ելակի գինին։ Որոշ հրուշակեղենի խանութների և ռեստորանների սննդացանկում ընդգրկված է ելակով տորթը։


== Տես նաև ==
Ելակով ուտեստների ցանկ
Ելակի չիզքեյք
Ելակով չիզքեյքի բաղադրատոմս


== Ծանոթագրություններ ==


== Հետագա ընթերցանություն ==

Gill J.T. (1881)։ The Complete Bread, Cake, and Cracker Baker: In Two Parts։ J. Thompson Gill, manager Confectioner and Baker Publishing Company։ էջ 205 
Brigman H. (2013)։ The Fresh Table: Cooking in Louisiana All Year Round։ LSU Press։ էջեր 55–57։ ISBN 978-0-8071-5046-7։ Վերցված է December 2, 2015
Աստերոիդների ցանկ (2901-3000)

Աստերոիդների ցանկ (2801-2900)  • Աստերոիդների ցանկ  • Աստերոիդների ցանկ (3001-3100)
 Աստերոիդների ցանկ (2801-2900)  • Աստերոիդների ցանկ  • Աստերոիդների ցանկ (3001-3100)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Իրբեյսկի շրջան (Կրասնոյարսկի երկրամաս)

Իրբեյսկի շրջան (ռուս.՝ Ирбейский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Իրբեյսկոե։


== Աշխարհագրություն ==
Շրջանի տարածքի մակերեսը կազմում է 10921 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17625 մարդ։ Բնակչության խտությունը կազմում էր 1,61 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գուսինկա (այլ կիրառումներ)

Գուսինկա, կարող է վերաբերել՝

Գուսինկա - գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում
Գուսինկա - գյուղ Ուկրաինայի Խարկովի մարզի Կուպյանսկի շրջանում
Ամենագեղեցիկ ձին

«Ամենագեղեցիկ ձին» (ռուս.՝ «Самый красивый конь»), Մաքսիմ Գորկու անվան կինոստուդիայի արտադրության խորհրդային մանկական գեղարվեստական ֆիլմ, որը նկարահանել է ռեժիսոր Ստեփան Պուչինյանը Բորիս Ալմազովի համանուն վեպի հիման վրա։
Ֆիլմում նկարահանվել են Մոսկվայի ձիավարության դպրոցի ձիերը, Կոնուսի գլխավոր դերում նկարահանվել է ախալթեքեյան ցեղատեսակի Գրանատ ձին։


== Սյուժե ==
Ֆիլմի գործողությունները ծավալվում են Լենինգրադում։ «Պանամա» մականունով ծույլիկ Իգոր Պոնոմարյովը սկսում է զբաղվել ձիասպորտով և վարպետության դասեր է ստանում տարեց ժոկեյ Դենիս Պլատոնովիչի մոտ։ Նրա նոր ընկերը՝ Կոնուս անունով ձին, փոխում է տղայի ողջ կյանքը։


== Դերերում ==
Օլեգ Ժակով – Դենիս Պլատոնովիչ
Սաշա Սիմակին – Իգոր Պոնոմարյով (Պանամա)
Լյուդա Դիակոնովա – Յուլյա Ֆոմինա
Եվգենի Ժարիկով – Բորիս Ստեպանովիչ
Լեոնիդ Կուրավլյով – Իգորի հայրը
Արտյոմ Կարապետյան
Ալեքսեյ Սմիրնով
Լարիսա Լուժինա – Իգորի մայրը
Նիկոլայ Դուպակ


== Նկարահանող խումբ ==
Ռեժիսոր՝ Ստեփան Պուչինյան
Սցենարիստ՝ Վյաչեսլավ Նաումով
Օպերատոր՝ Սերգեյ Ֆիլիպով
Կոմպոզիտոր՝ Անդրեյ Գևորգյան
Նկարիչ՝ Ալեքսանդր Վագիչև


== Ծանոթագրություններ ==


== Գրախոսականներ ==
Щекочихин Ю. «Счастье это когда тебя понимают». Искусство кино, 1978, № 1, с. 33—42
Ибрагимбеков Р. «По прозвищу „Панама“». Лит. газ. 1978. 25 января.
Սալամ Սալամզադե

Սալամ Աբդուլկասիմ օկլի Սալամզադե (ադրբ.՝ Salam Əbdülqasım oğlu Salamzadə, փետրվարի 23 (մարտի 7), 1908, Բաքու, Ռուսական կայսրություն - մայիսի 12, 1997(1997-05-12), Բաքու, Ադրբեջան), Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Ադրբեջանական ԽՍՀ ժողովրդական նկարիչ (1982), Ադրբեջանական ԽՍՀ արվեստի վաստակավոր գործիչ։


== Կենսագրություն ==
Սալամ Սալամզադեն ծնվել է 1908-ի մարտի 7-ին Բաքվում։ 1929 թվականին ավարտել է Ադրբեջանի արվեստի պետական դպրոցը։ 1932 թվականին ավարտել է Վ.Ի. Լենինի անվան Մոսկվայի պետական մանկավարժական ինստիտուտը։ Ստացել է մանկավարժական կրթություն։ 1931-1932 թվականներին ռեժիսոր Ռզա Թահմասիբի, նկարիչ Ռուստամ Մուստաֆաևի և կինոռեժիսոր Նաջաֆզադեի հետ միասին սովորել է ասպիրանտուրան։
1931 -1934 թվականներին Սալամը մի շարք ուշագրավ աշխատանքներ է ստեղծում՝ «Հին քաղաք», «Արևի տակ», «Կանայք ջրով», «Նարիման Նարիմանով», «Մեհդի Հուսեյն» և այլն։
Նա ցուցահանդեսներին մասնակցել է 1930 թվականից։ Նրա աշխատանքների առանձին ցուցահանդեսներ ցուցադրվել են աշխարհի մի շարք երկրներում։ Կարևոր ցուցահանդեսներ. «Համամիութենական արվեստի ցուցահանդես» - Մոսկվա, 1949; «Համամիութենական արվեստի ցուցահանդես» - Մոսկվա, 1951;
Նա մահացավ 1997 թվականին Բաքվում։


== Պարգևներ ==
 Ադրբեջանական ԽՍՀ ժողովրդական նկարիչ,
 Ադրբեջանական ԽՍՀ արվեստի վաստակավոր գործիչ;


== Աղբյուրներ ==
Популярная художественная энциклопедия под ред. Полевого В. М.; М.: Издательство «Советская энциклопедия», 1986.


== Ծանոթագրություններ ==